open-index/open-wikipedia-markdown huggingface dataset:
ஹியூ கிளாஸ்

**ஹியூ கிளாஸ்** அல்லது **இயூ கிளாசு** (*Hugh Glass*, *ஏறத்தாழ.* 1783 – 1833) அமெரிக்க எல்லைப்புற வாணர், வலைவாணர், விலங்கின் மென்மயிர் வணிகர், வேடுவர், தேடலியலாளர் ஆவார். இசுக்காட்-ஐரிய இணையருக்கு பென்சில்வேனியாவில் பிறந்த கிளாசு  மொன்ட்டானா, வடக்கு டகோட்டா, தெற்கு டகோட்டா மாநிலங்களில் மிசௌரி ஆற்று வடிநிலங்களிலும் நெப்ராஸ்காவின் பிளாட் ஆற்று வடிநிலத்திலும் புவியாய்வு மேற்கொண்டார்.  கொடுங்கரடியினால் கொடூரமாகத் தாக்கப்பட்டு துணைவர்களால் மரணமடைந்தார் என கைவிடப்பட்ட நிலையில் மீண்டெழுந்து வந்தார் என்ற நாட்டுக்கதையால் பெரிதும் அறியப்படுகின்றார். சக மலைத்தேடவியலாளர்கள்  ஜெடெடியா இசுமித் அல்லது கிரிசுலி ஆடம்சு போலன்றி இவர் தாம் கரடியுடன் நிகழ்த்திய சண்டையை விரிவாக சொல்ல பிழைத்திருந்தார். இவரது வாழ்க்கை இரு முழுநீள திரைப்படங்களின் கதைக்களனாக அமைந்துள்ளது: *மேன் இன் தி வில்டர்னெசு* (1971) மற்றும் *[[தி ர்வெனன்ட் (2015 திரைப்படம்)|தி ரெவெனன்ட்]]* (2015). இவற்றில் 1823இல் ஜெனரல் ஆஷ்லேயின் தேடல் குழுவில்  தென் டகோடாவில் சென்றிருந்தபோது கூட வந்தவர்களால் எவ்வித உணவும் ஆயுதங்களும் இன்றி கைவிடப்பட்டு வந்தபோதும்  தொலைவை தவழ்ந்தும் தடுமாறியும் கியோவா கோட்டையை அடைந்ததை விவரிக்கின்றன. 
## மேற்சான்றுகள்

## மேற் படிப்புக்கு
* Jon T. Coleman. *Here Lies Hugh Glass: A Mountain Man, a Bear, and the Rise of the American Nation* (2013)
* Dale L. Morgan. *Jedediah Smith and the Opening of the American West* (1952)
* "Hugh Glass", Bruce Bradley (1999) 
* "Lord Grizzly", Fredrick Manfred (1954) 
* "Saga of Hugh Glass: Pirate, Pawnee and Mountain Man", John Myers Myers (1976) 
* "Hugh Glass, Mountain Man", Robert M. McClung (1990) 
* "The Song of Hugh Glass" (part of "A Cycle of the West"), John G. Neihardt (1915)

பகுப்பு:1780கள் பிறப்புகள்
பகுப்பு:1833 இறப்புகள்
பகுப்பு:அமெரிக்கர்கள்
பகுப்பு:நாடுகாண் பயணிகள்
ஜல்பைகுரி கோட்டம்

**ஜல்பைகுரி கோட்டம்** (Jalpaiguri Division) இந்தியாவின் மேற்கு வங்காள  மாநிலத்தில் அமைந்த மூன்று கோட்டங்களில் ஒன்றாகும். மற்ற இரண்டு கோட்டங்கள்; வர்தமான் கோட்டம் மற்றும் இராஜதானி கோட்டம் ஆகும்.

ஜல்பைகுரி கோட்டத்தின் 8 மாவட்டங்கள் உள்ளது. அவைகள்: 
# ஜல்பாய்குரி மாவட்டம்
# டார்ஜிலிங் மாவட்டம்
# காளிம்பொங் மாவட்டம்
# அலிப்பூர்துவார் மாவட்டம்
# கூச் பெகர் மாவட்டம்
# தெற்கு தினஜ்பூர் மாவட்டம்
# மால்டா மாவட்டம்
# உத்தர தினஜ்பூர் மாவட்டம்

## இதனையும் காண்க
* பர்த்வான் கோட்டம்
* இராஜதானி கோட்டம்

## மேற்கோள்கள்
அலெயாண்ரோ கோன்சாலசு இன்யாரிட்டு

**அலெக்சாந்த்ரோ கான்சலீசு இன்யாரித்தோ** (*Alejandro González Iñárritu*,;  2014 முதல் பட்டியல்களில் **அலெக்சாந்த்ரோ ஜி. இன்யாரித்தோ**; பிறப்பு: ஆகத்து 15, 1963) மெக்சிக்கோவைச் சேர்ந்த திரைப்பட இயக்குநர், திரைக்கதை எழுத்தாளர், திரைப்படத் தயாரிப்பாளர், மற்றும் முன்னாள் இசையமைப்பாளர் ஆவார்.  2007ஆம் ஆண்டு வெளியான *[[பாபெல் (திரைப்படம்)|பாபெல்]]* திரைப்படத்திற்காக சிறந்த இயக்குனருக்கான அகாதமி விருதுக்காகவும் இயக்குநர்களின் சங்கத்தின் மிகச்சிறந்த  இயக்குநருக்கான அமெரிக்க விருதுக்கும் பரிந்துரைக்கப்பட்டார்; இப்பெருமை பெற்ற முதல் மெக்சிக்கோ நாட்டு இயக்குநராக உள்ளார். கான் திரைப்பட விழாவில் சிறந்த இயக்குநர் விருது பெற்ற முதல் மெக்சிக்கோவினராகவும் உள்ளார்.

இவரது ஆறு திரைப்படங்களுமே—*அமோரெசு பெர்ரோசு* (2000), *21 கிராம்சு* (2003), *[[பாபெல் (திரைப்படம்)|பாபெல்]]* (2006), *பியூட்டிபுல்* (2010), *[[பேர்ட்மேன் (திரைப்படம்)|பேர்ட்மேன்]]* (2014), மற்றும் *[[தி ரெவெனன்ட் (2015 திரைப்படம்)|தி ரெவெனன்ட்]]* (2015)—அகாதெமி விருதுக்கானப் பரிந்துரைகள் உட்பட சிறந்த விமரிசனங்களையும் பாராட்டுகளையும் பெற்றுள்ளன.   *பேர்ட்மேன்* திரைப்படத்திற்காக அகாதமியின் சிறந்த இயக்குநர், சிறந்த திரைக்கதை, சிறந்த திரைப்படத்திற்கான விருதுகளை வென்றுள்ளார்.

## மேற்கோள்கள்

பகுப்பு:1963 பிறப்புகள்
பகுப்பு:மெக்சிக்கோ நபர்கள்
பகுப்பு:திரைப்பட இயக்குநர்கள்
பகுப்பு:அகாதமி விருது பெற்ற இயக்குநர்கள்
பகுப்பு:வாழும் மக்கள்
பகுப்பு:சிறந்த இயக்குனருக்கான அகாடெமி விருதை வென்றவர்கள்
பகுப்பு:சிறந்த அசல் திரைக்கதைக்கான அகாடெமி விருதை வென்றவர்கள்
ஐதராக்சி அசிட்டோன்

**ஐதராக்சி அசிட்டோன்** **(Hydroxyacetone)** என்பது C3H6O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். எளிய ஐதராக்சி கீட்டோன் கட்டமைப்பிலுள்ள ஆல்பா ஐதராக்சி கீட்டோனான இச்சேர்மம் அசிட்டால் என்ற பெயராலும் அழைக்கப்படுகிறது. அசிட்டோன் அமைப்பில் ஒரு முதனிலை ஆல்ககால் பதிலீடு செய்யப்பட்டால் அவ்வமைப்பு ஐதராக்சி அசிட்டோன் ஆகும்.

பல்வேறு சர்க்கரைகளை படியிறக்க வினைக்கு உட்படுத்தி ஐதராக்சி அசிட்டோன் தயாரிக்கப்படுகிறது. மெயிலார்டு வினையின் வாயிலாக உணவு வகைகள் தயாரிக்கவும் மேலும் பல்வேறு நறுமணப் பொருட்களுடன் சேர்ந்து வினைபுரியவும் செய்து ஒரு நறுமணமூட்டியாகவும் இது உதவுகிறது.

வர்த்தகரீதியாக ஐதராக்சி அசிட்டோன் விற்கப்பட்டாலும் ஆய்வகங்களில் புரோமோ அசிட்டோனை பதிலீட்டு வினைக்கு உட்படுத்தி தயாரிக்கப்படுகிறது. விரைவான பலபடியாக்கல் வினைக்கு ஆளாகி பகுதியசிட்டால் வளைய இருபடியாக உருவாகிறது. காரச்சூழலில் இது விரைவான ஆல்டால் குறுக்க வினைக்கு உட்படுகிறது.

## மேற்கோள்கள்

பகுப்பு:ஆல்பா-ஐதராக்சி கீட்டோன்கள்
பகுப்பு:முதன்மை ஆல்ககால்கள்
மிலி

**மிலி**, 2015ஆம் ஆண்டில் வெளியான மலையாளத் திரைப்படமாகும். இதில் நிவின் பவுலி, அமலா பால், பூர்ணா, சனுஷா, சாய்குமார், அம்பிகா ஆகியோர் முன்னணி வேடங்களில் நடித்திருந்தனர். Described as a "heroine-centric motivational film,"

## கதை
கூச்ச சுபாவம் கொண்ட பெண்ணாக வளரும் மிலி (அமலா பால்), வளரும் பருவத்தில் மன அழுத்தத்தால் பாதிக்கப்படுகிறாள். அவளுடைய தாழ்வு மனப்பான்மையால் மற்றவர்களிடம் இருந்து விலகியே இருக்கிறாள். முன்னேறத் துடிக்கும் மிலிக்கு, நவீனாக வரும் நிவின் பாலி உதவுகிறார். குழந்தை நல மையத்தை தொடங்கி வெற்றியுடன் நடத்துகிறாள் மிலி.

## கதாபாத்திரம்
*மிலியாக அமலா பால்
*நவீனாக நிவின் பவுலி
*மிலியின் அப்பாவாக சாய்குமார்
*அனுபமாவாக சனுஷா
*ரேணுகாவாக பூர்ணா
*மெர்சியாக அம்பிகா
*சுதாவாக வனிதா கிருஷ்ணசந்திரன்
*நான்சியாக பிரவீணா

## பாடல்கள்

## சான்றுகள்

## இணைப்புகள்
* 
*  திரைப்பட விமர்சனம்

பகுப்பு:2015 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
லோபம்பா

**லோபம்பா** (*Lobamba*) சுவாசிலாந்தின் மரபார்ந்த, ஆன்மீக, சட்டவாக்கத் தலைநகரம் ஆகும்; இங்குதான் சுவாசிலாந்தின் நாடாளுமன்றமும், *டோம்பி* என்ற அரசரன்னையின் (மன்னரின் அன்னை) மாளிகையும் உள்ளன. அரசர் மூன்றாம் சுவாதி இங்கிருந்து  தொலைவில் லோசித்தா அரண்மனையில் வசிக்கின்றார். அரசரும் அரசரன்னையும்  ஒவ்வொரு ஆண்டும் திசம்பர்/சனவரியில் நடைபெறும் *இங்வாலா* அரசசடங்கு விழாவிலும் ஆகத்து/செப்டம்பரில் நடைபெறும்  *உம்லாங்கா* கலாச்சார விழாவிலும் கலந்துகொள்கின்றனர்.

இங்குள்ள முதன்மை சுற்றுலா ஈர்ப்பு மையங்களாக நாடாளுமன்றம், சுவாசிலாந்து தேசிய அருங்காட்சியகம், லீல்வேன் வனவிலங்கு சரணாலயம், அரசர் இரண்டாம் சோபூசாவின் நினைவகப் பூங்கா போன்றவை உள்ளன. இங்குள்ள எம்போ அரச மாளிகையை பிரித்தானிய அரசு பலதுணை மணம்  புரிந்த இரண்டாம் சோபூசாவிற்காக கட்டிக் கொடுத்துள்ளது; இவரது குடும்பத்தில் 600 குழந்தைகள் இருந்தனர். இது பார்வையாளர்களுக்காக திறக்கப்படுவதில்லை. ஐக்கிய இராச்சியத்திடமிருந்து சுவாசிலாந்திற்கு விடுதலை பெறப் போராடிய இவரே நாட்டின் முதல் பிரதமராகவும் பொறுப்பாற்றினார்.

## கண்ணோட்டம்

தலைநகரம் லோபம்பா, நாட்டின் மேற்குப் பகுதியில் உள்ள கானகப்பகுதியான எசுல்வினி பள்ளத்தாக்கில் அமைந்துள்ளது. பள்ளத்தாக்குகளின் சொர்க்கம் என்று அழைக்கப்படும் இப்பகுதி இகொகோ மாவட்டத்திலுள்ள இம்பபான் நகரத்திலிருந்து 16 கிலோமீட்டர் தொலைவில் இருக்கிறது. இங்கு மிதவெப்பமண்டல காலநிலையும் கோடையில் மழைக்காலமாகவும் உள்ள வானிலை நிலவுகிறது.

1997 ஆம் ஆண்டில் 3625 ஆக இருந்த இந்நகரின் மக்கள்தொகை 2006 ஆம் ஆண்டில் 11000 ஆக உயர்ந்துள்ளது. நாடு முழுவதும் உள்ள மக்கள் தொகையில் 84.3% மக்கள் சுவாசியின மக்கள் ஆவர். 9.9% சூலு இனத்தவர்களும் 2.5% மக்கள் திசோங்கா இனத்தவரும் 1.6% மக்கள் இந்தியர்களும் பிறர் 1.7% எண்ணிக்கையிலும் இங்கு வாழ்கின்றனர்.சுவாசி மற்றும் ஆங்கில மொழிகள் இங்கு அலுவலக மொழிகளாக உள்ளன,

## மேற்சான்றுகள்

## வெளி இணைப்புகள்

*"Geography of Swaziland ", swazidirectory.co.sz
* Lobamba Travel Guide. Virtual Tourist.

பகுப்பு:ஆப்பிரிக்கத் தலைநகரங்கள்
பகுப்பு:எசுவாத்தினி
ஜங்கிபூர், காசிப்பூர்

**ஜங்கிபூர்**, இந்திய மாநிலமான உத்தரப் பிரதேசத்தில் உள்ள காசீப்பூர் மாவட்டத்தில் அமைந்துள்ள நகரம்.

## அரசியல்
இது ஜங்கிபூர் சட்டமன்றத் தொகுதிக்கும், காசிப்பூர் மக்களவைத் தொகுதிக்கும் உட்பட்டது.

## சான்றுகள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:காசீப்பூர் மாவட்டம்
சுக்ரே

**சுக்ரே** (**Sucre** () என்பது பொலிவியாவின் தலைநகரம் ஆகும். 2006 மக்கள் தொகை கணக்கெடுப்பின் அடிப்படையில் இந்நகரத்தின் மக்கள் தொகை 247,300 ஆகும். இது பொலிவியாவில் 6 வது அதிக மக்கள் தொகையை கொண்ட நாடாக விளங்குகிறது.

## வெளி இணைப்புகள்

*
*Municipal Government of Sucre  
*UNESCO World Heritage Site

## மேற்கோள்கள்

பகுப்பு:தென் அமெரிக்கத் தலைநகரங்கள்
பகுப்பு:பொலிவியாவின் நகரங்கள்
குவாசுலு-நதால்

**குவாசுலு-நதால்** (*KwaZulu-Natal*,) தென்னாப்பிரிக்காவின் ஒன்பது மாகாணங்களில் ஒன்றாகும். இது **கேஇசட்என்**(KZN) என்றும் **நதால்** என்றும் குறிப்பிடப்படுகின்றது.  "பூங்கா மாகாணம்" எனவும் அறியப்படுகின்றது.) 1994இல் மாகாணங்கள் சீரமைக்கப்பட்டபோது சூலு பந்துசுத்தானாகிய குவாசுலுவும் (சூலு மொழியில் "சூலுக்களின் இடம்")  நதாலும் இணைக்கப்பட்டு  இந்த மாகாணம் உருவாக்கப்பட்டது. இது நாட்டின் தென்கிழக்கில் இந்தியப் பெருங்கடலின் கடலோரமாக அமைந்துள்ளது;  மூன்று மாகாணங்களுடனும் மொசாம்பிக், சுவாசிலாந்து, லெசோத்தோ நாடுகளுடனும் எல்லைகளைக் கொண்டுள்ளது. இதன் தலைநகரமாக பீட்டர்மாரிட்சுபர்கும் மிகப் பெரும் நகரமாக  டர்பனும் உள்ளன.

தற்போதைய மாகாணத்தின் வடபகுதியில் 1830களிலும் 1840களிலும்  சூலு இராச்சியமும் தென்பகுதியில் போயர்களின் நதாலியா குடியரசும் அமைந்திருந்தன. 1843இல் பிரித்தானியர்கள் நதாலியா குடியரசை கைப்பற்றி நதால் குடியேற்றம் அமைத்தனர். குவாசுலு 1979 வரை தன்னாட்சியுடன் இருந்தது.

தென்னாப்பிரிக்காவின் வரலாற்றில் பல குறிப்பிடத்தக்க நபர்கள் இங்கு பிறந்துள்ளனர்:  
* 1960இல் அமைதிக்கான நோபல் பரிசு பெற்ற முதல் வெள்ளையரல்லாதவரும் ஐரோப்பாவிற்கு வெளியே முதன்முதலாக பரிசு பெற்றவருமான ஆல்பர்ட் லுத்துலி; 
* ஆபிரிக்க தேசிய காங்கிரஸ் (ANC) நிறுவியவரும் முதல் கறுப்பின வழக்கறிஞருமான *பிக்ஸ்லி கா இசாகா செமே*; 
* ஆ.தே.காங்கிரசின் நிறுவனத் தலைவரான ஜான் துபே; 
* இங்காத்தா விடுதலை கட்சியின் நிறுவனருமான *மங்கோசுது புத்லெசி*; 
* ஆ.தே.கா இளைஞரணியின் நிறுவனத் தலைவர் அண்டன் லெம்பேத்; 
* தற்போதைய தென்னாப்பிரிக்காவின் அரசுத் தலைவர் யாக்கோபு சூமா; 
* 19ஆவது நூற்றாண்டு சுலு தலைவராக இருந்து இனவொதுக்கலுக்கு எதிராகக் குரல் கொடுத்த  *பம்பாத்தா*

குவாசுலு-நதாலின் இரு இடங்கள்  ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களங்களாக அறிவிக்கப்பட்டுள்ளன:  இசிமாங்கலிசோ சதுப்புநிலப் பூங்கா மற்றும் உகலாம்பா டிரேக்கென்சுபெர்கு பூங்கா.

## மேற்சான்றுகள்

## வெளி இணைப்புகள்

* 
* Kwazulu-Natal Tourism Authority

பகுப்பு:தென்னாப்பிரிக்காவின் மாகாணங்கள்
தராத் வட்டம்

தராத் வட்டம், இந்திய மாநிலமான குஜராத்தின் பனாஸகாண்டா மாவட்டத்தில் உள்ள வட்டமாகும்.

## அரசியல்
இந்த வட்டம் தராத் சட்டமன்றத் தொகுதிக்கும், பனாஸ்காண்டா மக்களவைத் தொகுதிக்கும் உட்பட்டது.

## வட்டத்தில் உள்ள ஊர்கள்

*அபேபுரா
*ஆஜாவாடா
*ஆந்தரோல்
*அரண்டவா
*அசாசண்
*ஆசோதர்
*பேடலியா
*பேவடா
*பாசர்
*படோதர்
*பலாசரா
*பாபடீ
*பாபீ
*பரடாசர்
*பீமகட்
*பீமபுரா
*போரடு
*போரோல்
*புரீயா
*புடன்புர்
*சாங்கடா
*சாரடா
*சுடமேர்
*சோடபா
*சனாசரா
*தாந்தீயா
*தரபாரீ தேதால்

*டேடுடீ
*டேல்
*தேலன்கோட்
*தேண்டுவா
*தேதால் துவா
*திதர்டா
*திபடா
*தோடகாம்
*டோடீயா
*தோலத்புரா
*துதவா
*டும்வா
*ககாணா
*கடசிசர்
*கணதா
*கணேசபுரா
*கேளா
*கண்டீயாளி
*கேசடா
*கோடாசர்
*ஹாதாவாடா
*ஈடாடா
*ஜாடரா
*ஜமடா
*ஜாமபுர்
*ஜாணதீ
*ஜாந்தலா

*ஜேதடா
*கமாலீ
*கரண்புரா
*கரபுண்
*கரணாசர்
*காசவீ
*கேசர்காம்
*கான்புர்
*காராகோடா
*கேங்காரபுரா
*கோடா
*கோர்டா
*கியால்
*கோசலா
*கோடீகாம்
*கும்பாரா
*லகாபுரா
*லால்புர்
*லேண்டாவு
*லோடனார்
*லோர்வாடா
*லுணால்
*லுணாவா
*லுவாணா(களஸ்) 
*மடால்
*மகாதேவபுரா
*மகாஜனபுரா

*மலுபுர்
*மாங்கரோள்
*மேடாளா
*மேகபுரா
*மியால்
*மோரீலா
*மோர்தல்
*மோடா மேசரா
*மோடீ பாவட்
*நாகலா
*நானா மேசரா
*நானீ பாவட்
*நானோல்
*நாரோலீ
*படாதர்
*படாமடா
*பாதீயாசரா
*பாவடாசண்
*பேபர்
*பேபரால்
*பிலுடா
*பீர்கட்
*ரடகா
*ராஹ்
*ராஜ்கோட்
*ராமபுரா
*ராணேசரீ

*ராண்புர்
*ரதன்புரா
*சாபா
*சணதர்
*சணாவீயா
*சவராகா
*சவபுரா
*சேதலா
*சேராவு
*சீதோதரா
*தாகுவா
*டருவா
*டேரோல்
*தரா
*தேர்வாடா
*உந்தராணா
*உண்டவேலீயா
*வடகாம்டா
*வாகாசண்
*வஜேகட்
*வளாதர்
*வாமீ
*வாந்தடாவு
*வாரா
*வேதலா
*ஜேண்டா

## இணைப்புகள்
* தராத் வட்டத்தைப் பற்றி 

பகுப்பு:குஜராத்தின் வட்டங்கள்
பகுப்பு:பனாஸ்காண்டா மாவட்டம்
கலிகோ புல்

**கலிகோ புல் (Kalikho Pul** 1969 சூலை - 2016 ஆகத்து 9) என்பவர் இந்தியாவின்  அருணாச்சலப் பிரதேசத்தைச் சேர்ந்த அரசியல்வாதியாவார். இவர் அருணாச்சலப் பிரதேசம், அனாஜா மாவட்டத்தில் உள்ள வால்லா என்ற சிற்றூரில் பிறந்தவர். இவர் மனிதவியல் தொடர்பான துறையில் பட்டம் பெற்றவர். இவர் 1995இல் தீவிர அரசியலில் நுழைந்து அதே ஆண்டில் ஹயூலிங் சட்டமன்றத் தொகுதியின் சட்டமன்ற உறுப்பினரானார்.  முகுத்மித்தி அரசில் நிதித்துறை அமைச்சராக 2003 முதல் 2007வரை பொறுப்பு வகித்தார். தொடர்ந்து ஹயூலிங் தொகுதியில் அடுத்தடுத்து ஐந்து முறை சட்டமன்ற உறுப்பினராகத் தேர்ந்தெடுக்கப்பட்டார். இவர் நிதி, நீதி, சுகாதாரம், மகளிர் குழந்தைகள் நலம், மீன்வளம் போன்ற துறைகளின் அமைச்சராகப் பொறுப்பு வகித்தவர்.

இந்நிலையில் இவர் தலைமையிலான காங்கிரஸ் சட்டமன்ற உறுப்பினர்கள் 21 பேர் காங்கிரசின் முதலமைச்சரான நபம் துகிக்கு எதிராகப் போர்க்கொடி தூக்கிய நிலையில் அருணாச்சலப்பிரதேசத்தில் குடியரசுத்தலைவர் ஆட்சி அமல்படுத்தப்பட்டது. பல குழப்பங்களுக்கு பிறகு குடியரசுத்தலைவர் ஆட்சி விலக்கப்பட்டு கலிகோ புல்லின் தலைமையில் பிரிந்த 21 காங்கிரஸ் சட்டமன்ற உறுப்பினர்கள் மற்றும் 11 பாரதிய ஜனதா கட்சியின் சட்டமன்ற உறுப்பினர்களின் ஆதரவுடன், கலிகோ புல் அருணாச்சலப்பிரதேசத்தின் ஒன்பதாவது முதல்வராக பெப்ரவரி  19, 2016 அன்று பதவியேற்றார். இதற்கிடையில் ஆட்சி கலைக்கப்பட்டதை எதிர்த்து நபம் துகி வழக்கு தொடர்ந்தார். வழக்கில் உச்சநீதிமன்றம் துகி அரசை கலைக்கும் வகையில், கவர்னர் ராஜ்கோவா பிறப்பித்த உத்தரவுகளுக்கு தடை விதித்து, ஆட்சி கலைப்புக்கு முந்தைய  2015 திசம்பர், 15ல் இருந்த நிலையே தொடர வேண்டும் என்று தீர்ப்பளித்தது இதனால் கலிகோபுல் பதவியில் இருப்பது சட்டவிரோதமானது. இதன்பின் நபம் துக்கி முதலமைச்சராக பொறுப்பேற்றார். பதவியை இழந்து மன அழுத்த்தில் இருந்த கலிகோபுல் 2016 ஆகத்து 9 அன்று தற்கொலை செய்துகொண்டார்.

## மேற்கோள்கள்

பகுப்பு:வாழும் மக்கள்
பகுப்பு:அருணாச்சலப் பிரதேச அரசியல்வாதிகள்
பகுப்பு:அருணாச்சலப் பிரதேச முதலமைச்சர்கள்
பகுப்பு:1969 பிறப்புகள்
பகுப்பு:2016 இறப்புகள்
பகுப்பு:தற்கொலை செய்து கொண்டோர்
முலுண்டு

**முலுண்டு**, இந்திய மாநிலமான மகாராஷ்டிராவிலுள்ள மும்பையின் புறநகர்ப்பகுதியாகும்.

## அரசியல்
இந்த நகரம் முலுண்டு சட்டமன்றத் தொகுதிக்கும், வடகிழக்கு மும்பை மக்களவைத் தொகுதிக்கும் உட்பட்டது.

## போக்குவரத்து

## குறிப்பித்தக்கோர்
* கே. சோமையா - நாடாளுமன்ற உறுப்பினர்
* அஜின்க்யா ரகானே - இந்திய கிரிக்கெட் அணியின் விளையாட்டு வீரர்

## சான்றுகள்

## இணைப்புகள்

பகுப்பு:மும்பை
போபால்கட் வட்டம்

போபால்கட் வட்டம் (இந்தி : भोपालगढ़ तहसील), இந்திய மாநிலமான ராஜஸ்தானில் உள்ள ஜோத்பூர் மாவட்டத்தில் உள்ளது.

## அரசியல்
இது போபால்கட் சட்டமன்றத் தொகுதிக்கும், பாலி மக்களவைத் தொகுதிக்கும் உட்பட்டது.

## சான்றுகள்

பகுப்பு:இராசத்தானின் வட்டங்கள்
பகுப்பு:ஜோத்பூர் மாவட்டம்
இம்புமலாங்கா

**இம்புமலாங்கா** (*Mpumalanga*,  (**கிழக்கு டிரான்சுவால்** என்ற பெயர் ஆகத்து 24, 1995 முதல் மாற்றப்பட்டது), தென்னாப்பிரிக்காவின் ஒன்பது மாகாணங்களில் ஒன்றாகும்.  சுவாசி,சோசா,டெபேலே, சுலு மொழிகளில் இதன் பொருள் *கிழக்கு* அல்லது நேரடி மொழிபெயர்ப்பாக "*சூரியன் உதிக்கும் இடம்*" ஆகும்.  இந்த மாகாணம் தென்னாப்பிரிக்காவின் கிழக்குப் பகுதியில் அமைந்துள்ளது; குவாசுலு-நதால் மாகாணத்திற்கு வடக்கிலும்  சுவாசிலாந்து, மொசாம்பிக் நாடுகளின் எல்லையிலும் அமைந்துள்ளது. இது தென்னாப்பிரிக்காவின் நிலப்பகுதியில் 6.5% ஆகும். வடக்கில் லிம்போபோ, மேற்கில் கடெங், தென்மேற்கில் விடுதலை இராச்சியம் மாகாணங்களுடனும் தெற்கில் குவாசுலு-நதால் மாகாணத்துடன் எல்லைகளைக் கொண்டுள்ளது. இதன் தலைநகரமாக நெல்சுபுரூய்ட் உள்ளது.  1994இல் மாகாணங்கள் சீரமைக்கப்படுவதற்கு முன்னதாக இது டிரான்சுவாலின் அங்கமாக இருந்தது.
## மேற்சான்றுகள்

## வெளி இணைப்புகள்

* Mpumalanga Provincial Government
* Mpumalanga Tourism and Parks Agency

பகுப்பு:தென்னாப்பிரிக்காவின் மாகாணங்கள்
ஓசியான் வட்டம்

**ஓசியான் வட்டம்** (இந்தி : ओसियां तहसील), இந்திய மாநிலமான ராஜஸ்தானின் ஜோத்பூர் மாவட்டத்தில் உள்ளது.

## அரசியல்
இந்த வட்டத்தில் உள்ள ஊர்கள் லோஹாவத், ஓசியான் ஆகிய சட்டமன்றத் தொகுதிகளில் உள்ளன. ஓசியான் தொகுதி மட்டும் பாலி மக்களவைத் தொகுதியிலும், ஏனைய தொகுதிகள் ஜோத்பூர் மக்களவைத் தொகுதியிலும் உள்ளன.

## சான்றுகள்

பகுப்பு:இராசத்தானின் வட்டங்கள்
பகுப்பு:ஜோத்பூர் மாவட்டம்
வட மேற்கு (தென்னாப்பிரிக்க மாகாணம்)

**வட மேற்கு** (*North West*) தென்னாப்பிரிக்காவின் மாகாணம் ஆகும். இதன் தலைநகரம்  மாகிகெங். இது மக்கள்தொகை மிகுந்த கடெங்கின் மேற்கில் உள்ளது.
## வரலாறு
1994இல் தென்னாபிரிக்காவின் இனவொதுக்கல் கொள்கை ஒழிக்கப்பட்டு மாகாணங்கள் அனைத்து மக்களும் இணைந்து வாழுமாறு சீரமைக்கப்பட்டன; அப்போது  முன்னாள் டிரான்சுவால் மாகாணத்தின்  சில பகுதிகளும் கேப் மாகாணத்தின் சில பகுதிகளும்  பந்துசுத்தான் பகுதியான போப்புதட்சுவானாவின் பெரும் பகுதிகளும்  இணைத்து இந்த மாகாணம் உருவாக்கப்பட்டது. 2006, 2007ஆம் ஆண்டுகளில் இரு மாகாணங்களில் இருந்த நகராட்சிகள் ஒழிக்கப்பட்டு மேராபோங் நகராட்சி இம்மாகாணத்திற்கு முழுவதுமாக மாற்றப்பட்டபோது குத்சோங், மேராபோங் நகரங்களில் அரசியல் வன்முறை நிகழ்ந்தன. 2009இலிருந்து மேராபோங் நகராட்சி கடெங் மாகாணத்திற்கு மாற்றப்பட்டுள்ளது.

## மேற்சான்றுகள்

## வெளி இணைப்புகள்

*North West Provincial Government
*North West Parks and Tourism Board

பகுப்பு:தென்னாப்பிரிக்காவின் மாகாணங்கள்
பலோதி வட்டம்

**பலோதி வட்டம்** (இந்தி : फलोदी तहसील), இந்திய மாநிலமான ராஜஸ்தானின் ஜோத்பூர் மாவட்டத்தில் உள்ளது.இதன் நிர்வாகத் தலைமையிடம் பலோடி நகரம் ஆகும். இவ்வட்டத்தில் பட்லா சூரிய மின் ஆற்றல் பூங்கா உள்ளது.

## அரசியல்
இந்த வட்டம் ஜோத்பூர் மக்களவைத் தொகுதிக்கு உட்பட்டது.

## சான்றுகள்

பகுப்பு:இராசத்தானின் வட்டங்கள்
பகுப்பு:ஜோத்பூர் மாவட்டம்
பந்துசுத்தான்

**பந்துசுத்தான்** (*Bantustan*)  அல்லது **பன்டு தாயகம்**, **கறுப்பினர் தாயகம்**, **கறுப்பினர் நாடு** அல்லது சுருக்கமாக **தாயகம்** எனப்படும் நிலப்பகுதிகள் இனவொதுக்கல் கொள்கைப்படி  தென்னாப்பிரிக்காவிலும்  தென் மேற்கு ஆப்பிரிக்காவிலும் (தற்போதைய நமீபியா) கறுப்பின மக்களுக்காக ஒதுக்கப்பட்டிருந்த பகுதிகளாகும். தென்னாப்பிரிக்காவில் பத்து பந்துசுத்தான்கள் நிறுவப்பட்டிருந்தன. அடுத்திருந்த தென்மேற்கு ஆபிரிக்காவில் (அப்போது தென்னாப்பிரிக்க நிர்வாகத்தில் இருந்தது) பத்து பந்துசுத்தான்கள் நிறுவப்பட்டிருந்தன. ஒவ்வொரு  குறிப்பிட்ட இனமக்களுக்கும்  செறிவுபடுத்தப்பட்ட பந்துசுத்தான் உருவாக்கப்பட்டிருந்தன.  இதனால் ஒவ்வொரு பந்துசுத்தானும் ஒரே இனத்தவர் வாழுமாறு அமைக்கப்பட்டிருந்தது. வெவ்வேறு கறுப்பின இனங்களுக்கு தனித்தனியான  "தன்னாட்சி" பெற்ற நாட்டு மாகாணங்களை உருவாக்கும் நோக்கத்துடன் இவ்வாறு உருவாக்கப்பட்டது.

இச்சொற்றொடர் முதன்முதலில்  1940களின் பிற்பகுதியில் உருவானது; சில பண்டு மொழிகளில்  *பன்டு* என்பதற்கு "மக்கள்" என்ற பொருள் இருந்தது; *-ஸ்தான்* என்ற பின்னொட்டு  பாரசீக மொழியிலிருந்து "நாடு" என்ற பொருளுடன் பயன்படுத்தப்பட்டது. இச்சொல்லை இழிவுதரும் சொல்லாக "தாயக" அரசியலில் கருதப்பட்டது. இன்று,  இச்சொல் "பந்துசுத்தான்", இழிசொல்லாகவே பயன்படுத்தப்படுகின்றது.

தென்னாப்பிரிக்காவின் நான்கு பந்துசுத்தான்கள்—டிரான்ஸ்கெய், போப்புதட்சுவானா, வெண்டா, சிஸ்கெய் (இவை "TBVC அரசுகள்" எனப்பட்டன)—தன்னாட்சி பெற்றவையாக அறிவிக்கப்பட்டன; ஆனால் தென்னாப்பிரிக்காவிற்கு வெளியே இது அலுவல்முறையாக அங்கீகரிக்கப்படவில்லை. தென்னாப்பிரிக்காவின் குவாசுலு, லெபோவா போன்ற பிற பந்துசுத்தான்களுக்கு பகுதியாக தன்னாட்சி வழங்கப்பட்டது, ஆனால் இவற்றிற்கு தன்னாட்சி வழங்கப்படவில்லை. தென்மேற்கு ஆபிரிக்காவில் ஓவம்போலாந்து, காவன்கோலாந்து, கிழக்கு கேப்ரிவி தன்னாட்சி பெற்றன.

இனவொதுக்கல் கொள்கை ஒழிக்கப்பட்ட பின்னர் தென்னாப்பிரிக்காவில் பந்துசுத்தான்கள் அழிக்கப்பட்டு மற்ற பகுதிகளுடன் ஒருங்கிணைக்கப்பட்டன.

## தென்னாப்பிரிக்கா அல்லாத பகுதிகளில் பயன்பாடு
"பந்துசுத்தான்" என்ற சொல்  பொதுவாக இனஞ்சார்ந்து மாநிலங்களோ மண்டலங்களோ அமைக்கப்படும்போதும் அல்லது முற்படும்போதும் தென்னாப்பிரிக்கா அல்லாத பகுதிகளிலும் பயன்படுத்தபடுகின்றது. இது இனவொதுக்கலுடன் தொடர்புள்ளதால்  பொதுவாக இப்பயன்பாடு இழிவான பொருளிலியே, விமரிசனத்தை முன்வைக்கும் நிலையில், பயன்படுத்தப்படுகின்றது.

தெற்காசியாவில்,  இலங்கையின் சிங்களவர் அரசு  தமிழ் பகுதிகளை "பந்துசுத்தான்களாக" மாற்ற முற்படுவதாக சர்ச்சை எழுந்துள்ளது. இந்தியாவிலும் இச்சொல் தலித்களின் வாழ்விடத்தை குறிப்பிடுகையில் பயன்படுத்தப்படுகின்றது.

தென்கிழக்கு ஐரோப்பாவில், யுகோசுலாவியாவின் பிளப்பிற்குப் பின்னதாக பால்கன் குடாவில் உருவாகிவரும் சிறு நாடுகள் பல நேரங்களில்  "பந்துசுத்தான்கள்" எனக் குறிப்பிடப்படுகின்றன.

கனடாவில் பெரும்பாலும் இனுவிட்டு மக்கள் வாழும்  நூனவுட் நாட்டின் "முதல் பந்துசுத்தான், இனவொதுக்கல் அடிப்படையிலான இனக்குழுத் தாயகம்" என *ஒட்டாவா சிட்டிசன்* என்ற இதழ் குற்றஞ்சாட்டியுள்ளது.

நோம் சோம்சுக்கி, பென் வைட்டு போன்ற எழுத்தாளர்கள் இசுரேல் அமைக்க முன்மொழியும் பாலத்தீன நாட்டைக் குறித்து "பந்துசுத்தான்" எனக் குறிப்பிட்டுள்ளனர்.

## இவற்றையும் காண்க
*தென்னாபிரிக்காவின் இனவொதுக்கல்
*இந்திய ஒதுக்கீடு (ஐக்கிய அமெரிக்கா)
*இந்திய ஒதுக்கம் (கனடா)
*இனக்கருவறுப்பு

## மேற்சான்றுகள்

## வெளி இணைப்புகள்
*பந்துசுத்தான் கொள்கை 
*Encyclopaedia Britannica, Bantustan

பகுப்பு:இனவாதம்
பகுப்பு:தென்னாப்பிரிக்காவில் இனவொதுக்கல்
சோடியம் மாங்கனேட்டு

**சோடியம் மாங்கனேட்டு** *(Sodium manganate)* என்பது Na2MnO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆழ்ந்த பச்சை நிறமுள்ள பொட்டாசியம் மாங்கனேட்டு சேர்மத்தையொத்த இத்திண்மம் அரிதாகக் கிடைக்கிறது. மாங்கனீசு டை ஆக்சைடுடன் சோடியம் ஐதராக்சைடு சேர்மத்தைச் சேர்க்கும் ஆக்சிசனேற்ற வினையின் மூலம் இச்சேர்மத்தை தயாரிக்க முடிவதில்லை. மாறாக இவ்வாக்சிசனேற்ற வினை Na3MnO4 உருவானதும் நிறுத்தப்படுகிறது. இந்த Mn(V) உப்பு நிலைப்புத் தன்மையற்றதாக காணப்படுகிறது. சோடியம் பெர்மாங்கனேட்டை காரச்சூழலில் ஒடுக்க வினைக்கு உட்படுத்துவதன் மூலமாக சோடியம் மாங்கனேட்டைத் தயாரிக்க முடியும்.

:4 NaOH + 4NaMnO4 → 4 Na2MnO4 + 2 H2O + O2

சோடியம் மாங்கனேட்டைத் தயாரிப்பது மிகவும் கடினம் ஆகும். தவிர சோடியம் பெர்மாங்கனேட்டு, பொட்டாசியம் பெர்மாங்கனேட்டை விடவும் அதிக விலைமதிப்பும் கொண்டதாகும்.

## மேற்கோள்கள்


பகுப்பு:மாங்கனீசு சேர்மங்கள்
பகுப்பு:சோடியம் சேர்மங்கள்
பகுப்பு:மாங்கனேட்டுகள்
செறுகுளத்தூர்

செறுகுளத்தூர், இந்திய மாநிலமான கேரளத்தின் கோழிக்கோடு மாவட்டத்தில் உள்ள பெருவயல் ஊராட்சிக்கு உட்பட்ட கிராமம். இது கோழிக்கோடு நகராட்சியில் இருந்து கிழக்கில் 16 கி.மீ தொலைவில் அமைந்துள்ளது.

## அரசியல்
இது குன்னமங்கலம் சட்டமன்றத் தொகுதிக்கும், கோழிக்கோடு மக்களவைத் தொகுதிக்கும் உட்பட்டது.

## சான்றுகள்

பகுப்பு:கோழிக்கோடு மாவட்டத்தில் உள்ள ஊர்களும் நகரங்களும்
பர்கனா

**பர்கனா** (pargana) (இந்தி: , ) என்பது  தில்லி சுல்தானகத்தால் அறிமுகப்படுத்தப்பட்ட நிலப்பரப்பை அளவிடும் முறையாகும்.  *வேளாண் நில அலகு*   எனப்படும் *பர்கனா*  என்ற சொல் பாரசீக மொழிச் சொல்லாகும். ஒரு பர்கனா என்பது மௌசா  (mouza) எனப்படும் ஒன்று அல்லது அதற்கு மேற்பட்ட கிராமங்களின் சிறு தொகுப்பாகும். பர்கனாவின்  பெரிய தொகுப்பிற்கு  தரஃபு (கால் பகுதி) எனப்படும்.

சேர் சா சூரியின் ஆட்சிக் காலத்தில் பர்கனாக்களின் நிர்வாகத்தை வலுப்படுத்த கிராம அளவில்   *காவலர்* (*தலையாரி*) (Shiqdar), *நாட்டாண்மை*   அல்லது *முன்சீப்*  (Amin or Munsif), **கர்ணம்** (கணக்குப் பிள்ளை-karkun or record keeper) போன்ற பதவிகள் ஏற்படுத்தப்பட்டது.
 
## மொகலாயர் காலம்
மொகலாயர் ஆட்சியின் போது பதினாறாம் நூற்றாண்டில் அக்பர் மொகலாய பேரரசை பெரு நிலப்பரப்பை *சுபா*  (province)  என்றும், சுபாக்களை *சர்க்கார்*  எனப்படும் மாவட்டங்களாக பிரித்தார். சர்க்கார் எனும் பகுதிகளை *பர்கனாக்கள்*  என பிரிக்கப்பட்டது.

ஒவ்வொரு பர்கனாவும் தனக்குரிய பாரம்பரிய நிலவரி, வாடகை, கட்டணங்கள், கூலி மற்றும் அளவை முறைகள் கொண்டிருக்கும்.

## ஆங்கிலேயர் காலம்
பிரித்தானியர் காலத்தில் பர்கனா நில அலகு முறை முதலில் ஏற்கப்பட்டாலும், பின்னர் 1793-ஆம் ஆண்டில் கவர்னர் ஜெனரல் காரன் வாலிஸ் காலத்தில் பர்கனா முறை ஒழிக்கப்பட்டு, ஜமீந்தாரி முறை அறிமுகப்படுத்தப்பட்டது. நிலப்பரப்புகள் மாகாணம்,  மாவட்டங்கள், வருவாய் வட்டங்கள், வருவாய் கிராமங்கள் என பிரிக்கப்பட்டது. நில அளவைத் துறையால் அனைத்து நிலங்கள் எக்டேர், ஏக்கர், செண்ட் மற்றும் சதுர அடி கணக்கில் அளக்கப்பட்டு உரிய பதிவேடுகளில் பதியப்பட்டது.

## விடுதலை இந்தியாவில்
இந்திய விடுதலைக்குப் பின்னர் பர்கனா முறை அடியோடு மறைந்து விட்டது. ஆனால் பர்கனா என்ற பெயர் வங்காளப் பகுதிகளில், குறிப்பாக தெற்கு 24 பர்கனா மாவட்டம் மற்றும் வடக்கு 24 பர்கனா மாவட்டங்களில் பேச்சு வழக்கில் மட்டும் உள்ளது.

## மேற்கோள்கள்

* Hunter, William Wilson, Sir, et al. (1908). *[[Imperial Gazetteer of India]]*, Volume 12. 1908-1931; Clarendon Press, Oxford.
* Markovits, Claude (ed.) (2004). *A History of Modern India: 1480-1950*. Anthem Press, London.

பகுப்பு:பரப்பளவு அலகுகள்
பகுப்பு:மேற்கு வங்காளப் புவியியல்
தெற்கு 24 பர்கனா மாவட்டம்
வடக்கு 24 பர்கனா மாவட்டம்
பகுப்பு:இந்தியப் பொருளாதார வரலாறு
அரசகரும மொழிகள் திணைக்களம் (இலங்கை)

**அரசகரும மொழிகள் திணைக்களம்** (*Department of Official Languages*, சிங்களம்: *රාජ්‍ය භාෂා දෙපාර්තමේන්තුව*) என்பது 1956ஆம் ஆண்டின் 33ஆம் இலக்க அரசகரும மொழிகள் சட்டத்தை இலங்கையில் நடைமுறைப்படுத்துவதற்கான திணைக்களம் ஆகும். இத்திணைக்களமானது 1956ஆம் ஆண்டு அட்டோபர் 1ஆம் நாள் நிறுவப்பட்டது. இலங்கை அரசியலமைப்பின்படி சிங்களமும் தமிழும் இலங்கையின் அரசகரும மொழிகள் ஆகும்.

## வெளியிட்ட நூல்கள்

அரசகரும மொழிகள் திணைக்களமானது தமிழ், சிங்களம், ஆங்கிலம் ஆகிய மொழிகளில் அமைந்த நூல்களை வெளியிட்டுள்ளது. இத்திணைக்களத்தினுள் ஒரு நூலகமும் அமைந்துள்ளது.

## மேற்கோள்கள்

## வெளியிணைப்புகள்
* 

பகுப்பு:இலங்கை அரசாங்கத் திணைக்களங்கள்
பகதூர்கஞ்சு, காசீப்பூர்

*பகதூர்கஞ்சு*, இந்திய மாநிலமான உத்தரப் பிரதேசத்தின் காசீப்பூர் மாவட்டத்தில் உள்ள நகரம். இந்த ஊர் மவூவில் இருந்து 12 கி.மீ தொலவிலும், காசீப்பூரில் இருந்து 50 கி.மீ தொலைவிலும் உள்ளது.

## அரசியல்
இது ஜஹூராபாத் சட்டமன்றத் தொகுதிக்கும், பலியா மக்களவைத் தொகுதிக்கும் உட்பட்டது.

## சான்றுகள்

பகுப்பு:காசீப்பூர் மாவட்டம்
பகுப்பு:உத்தரப் பிரதேசம்
மொகமதாபாத், காசீப்பூர்

**மொகமதாபாத்**, இந்திய மாநிலமான உத்தரப் பிதேசத்தின் காசீப்பூர் மாவட்டத்தில் உள்ளது.

## அரசியல்
இது மொகமதாபாத் சட்டமன்றத் தொகுதிக்கும், கோசி மக்களவைத் தொகுதிக்கும் உட்பட்டது.

## சான்றுகள்

பகுப்பு:காசீப்பூர் மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
கோலா மூடா மாவட்டம்

**கோலா மூடா மாவட்டம்** என்பது (மலாய்:*Daerah Kuala Muda*; ஆங்கிலம்:*Kuala Muda District*; சீனம்:瓜拉姆达县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும். இந்த மாவட்டத்தின் நிர்வாக மையம் சுங்கை பட்டாணியில் உள்ளது.

இந்த மாவட்டம் கெடா, பினாங்கு மாநிலங்களின் எல்லைக்கு அருகாமையில் உள்ளது. தீக்காம் பத்து, பாடாங் தெம்புசு, சுங்கை லாலாங், பீடோங், புக்கிட் செலாம்பாவ், சீடாம், குரூண், செமெலிங், மெர்போக், கோத்தா கோலா மூடா, தஞ்சோங் டாவாய் ஆகியவை கோலா மூடா மாவட்டத்தில் உள்ள இதர நகரங்கள் ஆகும்.

## பொது

மலேசியாவில் புகழ்பெற்ற ஜெராய் மலை இந்த மாவட்டத்தின் எல்லையில் உள்ளது. மூடா ஆறு இந்த மாவட்டத்தையும் பினாங்கு மாநிலத்தையும் பிரிக்கிறது. பினாங்கு பாலம் இந்த மாவட்டத்தின் தீக்காம் பத்துவையும் பினாங்கு மாநிலத்தின் பும்போங் லீமா எனும் இடத்தையும் இணைக்கின்றது.

கோலா மூடா மாவட்டம் கெடா மாநிலத்தின் அதிக மக்கள் தொகை கொண்ட இரண்டாவது மாவட்டம் ஆகும். மலேசியாவில் புரதான நாகரீகங்கள் தோன்றிய இடமாகவும் இந்த இடம் கருதப் படுகிறது.

2004-ஆம் ஆண்டு நிகழ்ந்த சுனாமி பேரலைகளின் தாக்குதல்களினால் கோலா மூடா மாவட்டத்தின் கடற்கரைப் பகுதிகள் பெரிதும் பாதிக்கப் பட்டன.

## வரலாறு

கெடா மாநிலத்தின் தென்பகுதியை சுங்கை மூடா *(Sungai Muda)* ஆறு இரண்டாகப் பிரித்துச் செல்கிறது. இந்தச் சுங்கை மூடா ஆற்றின் பெயரில் இருந்து தான் கோலா மூடா எனும் பெயர் வந்து இருக்கலாம் என்று புவியியல் ஆய்வாளர்கள் கருதுகின்றனர். இந்தச் சுங்கை மூடா ஆறு மலாக்கா நீரிணையில் கலக்கும் இடத்தில் கம்போங் சுங்கை மூடா, கோத்தா கோலா மூடா எனும் மீன்பிடி கிராமங்கள் உள்ளன.

மூடா ஆறு, மெர்போக் ஆறு *(Sungai Merbok)*, சுங்கை மாஸ் *(Sungai Mas)* போன்ற ஆறுகள் சங்கமிக்கும் இடத்தில் தான் மலாயாவின் பண்டைய கால நாகரீகங்கள் தோன்றி இருக்கலாம் எனும் கருத்து நிலவி வருகிறது

### கோலா மூடா மாவட்ட தமிழ்ப்பள்ளிகள்

மலேசியா; கெடா; கோலா மூடா மாவட்டத்தில் *(Kuala Muda District)* மொத்தம் 24 தமிழ்ப்பள்ளிகள் உள்ளன. 3,664 மாணவர்கள் பயில்கிறார்கள். 422 ஆசிரியர்கள் பணியாற்றுகிறார்கள். இந்த வட்டாரத்தின் தாமான் கெளாடி தமிழ்ப்பள்ளி 2020 மார்ச் 1-ஆம் தேதி திறக்கப்பட்டது.

## மேற்கோள்கள்

பகுப்பு:மலேசியாவின் மாவட்டங்கள்‎
கருவாகை

**கருவாகை** என்ற இந்த தாவரம் பபேசியே குடும்பத்தைச் சேர்ந்தது ஆகும். இது 15 மீட்டர்கள் முதல் 25 மீட்டர்கள் வரை வேகமாக வளரக்கூடியது.  இதன் பூர்வீகம் இந்தியாவாக இருந்தாலும் வங்காளதேசம், பூட்டான், நேபாளம், மியான்மர், லாவோஸ், தாய்லாந்து, வியட்நாம், சீனா, மேலும் இலங்கை போன்ற நாடுகளிலும் காணப்படுகிறது. இத்தாவரத்தின் மூலம் இயற்கை நிலத்தில் நைட்ரசனை நிலைப்படுத்திக்  கொள்கிறது. இதன் பூக்கள் கருவேலம் பூக்களைப் போன்று இருக்கும்.

## மேற்கோள்கள்

பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
மூசம்பரம்

**மூசம்பரம்** (*ALOE LITTORACIS*) என்பது பூக்கும் தாவர வகையைச் சார்ந்த சதைப் பற்றுள்ள தாவரம் ஆகும். இவை அதிகமாக ஆப்பிரிக்கா கண்டத்தில் தென் ஆப்பிரிக்காவின் வெப்ப மண்டலப்பகுதியில் வளருகிறது.

## மேற்கோள்கள்

பகுப்பு:பூக்கும் தாவரங்கள்
காஞ்சிபுரம் சுரகரேசுவரர் கோயில்

**காஞ்சிபுரம் சுரகரேசுவரர் அல்லது வெப்புஎறி நாதர் கோயில் (சுரகரேசம்)** என்று அறியப்படும் இது, காஞ்சிபுரத்திலுள்ள சிவன் கோயில்களில்  ஒன்றாகும். மேலும், சிற்ப வேலைபாடுகள் நிறைந்த. இக்கோயில் பற்றிய குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

## இறைவர், வழிபட்டோர்
* இறைவர்:  சுவரகரேசுவரர், வெப்புஎறி நாதர்.

## தல வரலாறு
இம்மூர்த்தி - ஜ்வரஹரேசுவரர்; இது சிவமூர்த்தங்கள் அறுபத்து நான்கனுள் ஒன்றாகும். இம்மூர்த்தி மூன்றுத் திருவடிகளைக் கொண்டவர்; ஆனால் இக்கோயிலில் இவர் சிவலிங்க வடிவமாக உள்ளார். இக்கோயில் மூன்று கல்வெட்டுக்கள் கண்டெடுக்கப்பட்டுள்ளன. அவை முறையே - இக்கோயில் "சுரவட்டாரமுடைய நாயனார் கோயில்" என்றும், "தறிகளுக்கு வரி தானமாகத் தரப்பட்ட" செய்தியையும், "விஷார் என்னும் ஊரைச் சேர்ந்த சுந்தரவேலர் என்பர் கோயிலுக்கு நிலதானம்" செய்ததையும், "இக்கோயிலை மேற்பார்வையிடும் உரிமையை அழகிய திருச்சிற்றம்பலமுடையார் என்பவருக்கு" தந்ததையும் குறிக்கின்றது.

## தல சிறப்பு
* கஜப்பிரஷ்ட (தூங்கானை மாடம்) வடிவமானது இக்கோயிலமைப்பு.
* சுராக்கன் என்னும் அரக்கனை அழித்த இடம் இதுவேயாகும்.
* உரநோய், உடல்வெப்பம் முதலிய நோய்கள் நீங்கவல்ல சிறப்பு தலமாக உள்ளது.
* தேவர்களுக்கு உண்டான வெப்பு - சுரநோயை தீர்த்தருளியமையினால் இறைவன் சுவரகரேஸ்வரர் (ஜ்வரஹரேஸ்வரர்) என திருநாமம் பெற்றார்.

## தல விளக்கம்
சுரகரேசம் தல விளக்கத்தால் அறியப்படுவது, இக்கோயில் வெப்பு நோயைக் கண்களால் பிறர்க்கு ஆக்குதலால் சுராக்கன் என்னும் பெயருடைய அசுரனை அழிக்கச் சிவபிரான் ஆக்கிய தலமும், சுரநோயைப் போக்குதலின் ‘சுரகரம்’ என்னும் தீர்த்தமும் உடைய அவ்விடத்தே சிவவீரியத்தைத் தேவர்கள் பொருட்டு அக்கினி உட்கொண்டு கருப்பத்தால் வெப்பமுற்ற தேவர்கள் அனைவரும் இறைவன் ஆணைப்படி இத்தீர்த்தத்தில் மூழ்கிச் சுரகரேசரை அருச்சித்துச் சுரம் நீங்கப்பெற்றுப் போய்க் கங்கையில் விடுத்த வீரியம் சரவணப் பொய்கையில் தங்கி வளர்ந்து ஆறுமுகப்பெருமான் ஆக அருள விளங்கும் தலம் இது. இத்திருக்கோயில் திருவேகம்பர் சந்நிதி வீதியில் உள்ளது.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் வடமேற்கு பகுதியான பெரிய காஞ்சிபுரம் எனப்படும் சிவ காஞ்சியின் ஏகாம்பரநாதர் சந்நிதி தெருவில் இக்கோயில் அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து வடமேற்கில் ½ கிலோமீட்டர் தொலைவில் வேலூர் செல்லும் சாலையில் காஞ்சி சங்கர மடம் அருகில்  இக்கோயில் தாபிக்கப்பட்டுள்ளது.

## மேற்கோள்கள்

## புற இணைப்புகள்
* காஞ்சிபுரம் கோயில்களின் சாலைகள் வரைபடம்.
* (சுரகரேசம்) - ஜ்வரஹரேசுவரர், வெப்புஎறி நாதர் கோயில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
தொல்குடி அமெரிக்கர்களுக்காக ஒதுக்கப்பட்ட பகுதி

**இந்திய ஒதுக்கீடு** (*Indian reservation*) ஐக்கிய அமெரிக்காவில் அவை அமைந்திருக்கும் பகுதியின்  மாநில அரசுகளால் அல்லாது ஐக்கிய அமெரிக்க இந்திய விவகாரத் துறையின் கீழ் தொல்குடி அமெரிக்கர்களுக்கு (*அமெரிக்க இந்தியர்*) ஒதுக்கப்பட்டு அவர்களால் மேலாளப்படும் நிலப்பகுதிகளுக்கான சட்டப்பூர்வப் பெயராகும்.  ஐக்கிய அமெரிக்காவிலுள்ள 326 இந்திய ஒதுக்கீடுகளுக்கும் ஒரு தனிப்பட்ட தேசப் பெயர் உண்டு. நாட்டில் உள்ள அங்கீகரிக்கப்பட்ட 567 இனக்குழுக்களில் அனைவருக்குமே ஒதுக்கீடு இல்லை; சில இனங்களுக்கு ஒன்றுக்கு மேற்பட்ட ஒதுக்கீடும் சிலருக்கு ஒன்று கூட இல்லாதும் உள்ளது. தவிரவும், கடந்தகால நில ஒதுக்கீடுகளில்  தொல்குடி அமெரிக்கரல்லாதோருக்கு விற்கப்பட்டமையால் சில ஒதுக்கீடுகள் மிகவும் துண்டாக்கப்பட்டுள்ளன; தொல்குடிகள், தனிநபர், தனியார் நிலம் என இவை தனித்தனி  அயலகங்களாக பிரிபட்டுள்ளன. இத்தகைய பிரிவுகள் பெரும் நிர்வாக, அரசியல், சட்டப் பிரச்சினைகளை உண்டாக்குகின்றன.

அனைத்து ஒதுக்கீடுகளின் ஒத்துமொத்த பரப்பளவு  ஆகும். இது கிட்டத்தட்ட  ஐடஹோவின் பரப்பளவிற்கு இணையானது. அமெரிக்க மாநிலங்களுடன் ஒப்பிடுகையில் பெரும்பாலான ஒதுக்கீடுகள் மிகவும் சிறியன. இருப்பினும் 12 இந்திய ஒதுக்கீடுகள் றோட் தீவை விடப் பெரியவை.  மிகப் பெரிய நில ஒதுக்கீடாக  நவயோ தேச ஒதுக்கீடு உள்ளது; இதன் பரப்பு  மேற்கு வர்ஜீனியாவிற்கு இணையானது. ஒதுக்கீடுகள் நாட்டில்  சமமாக இல்லாது பரவலாக உள்ளது; பெரும்பான்மையான ஒதுக்கீடுகள் மிசிசிப்பி ஆற்றின் மேற்கே உள்ளன.

தொல்குடியினருக்கு இப்பகுதிகளில் இறையாண்மை வழங்கப்பட்டிருப்பதால், மட்டுபடுத்தப்பட்ட போதும், சூழ்ந்துள்ள பகுதிகளிலிருந்து தொல்குடி நிலப் பகுதிகளில் சட்டங்கள் வேறுபடுகின்றன. இந்தச் சட்டங்களின்படி ஒதுக்கீடுகளில், காட்டாக  சுற்றுலாப் பயணிகளைக் கவர சூதாட்டங்கள்  அனுமதிக்கப்படுகின்றன.  உள்ளக அரசு அல்லது கூட்டரசு அல்லாது  தொல்குடியினரின் அவை இப்பகுதிகளில் ஆள்கின்றன. ஒவ்வொரு ஒதுக்கீட்டுப் பகுதியும் வெவ்வேறான அரசமைப்பு முறைமையைக் கொண்டுள்ளன. இவை சில நேரங்களில் சூழ்ந்துள்ள ஒதுக்கீடல்லாத பகுதியில் நிலவும் அரசமுறையைத் தழுவி இருக்கும். பெரும்பாலான தொல்கிடி ஒதுக்கீடுகளை கூட்டரசே நிறுவியது; மிகச்சிலவே, குறிப்பாக கிழக்கில், மாநில அரசால் நிறுவப்பட்டவை.

ஐக்கிய அமெரிக்க அரசியலமைப்பு ஏற்கப்பட்டபோது தொல்குடி அமெரிக்கர்களுக்கு தனித்த இறையாண்மை  இருந்தது என்ற கருத்தியலின்படி  "ஒதுக்கீடு" என்ற சொற்பயன்பாடு எழுந்தது.  எனவே, துவக்க கால அமைதி உடன்பாடுகளில் தொல்குடி அமெரிக்கர்கள் பெரும்பகுதியான நிலத்தை அமெரிக்காவிற்கு இழந்தபோது இப்பகுதிகள்  தங்களுக்கு *ஒதுக்கிக் கொண்டவை* என குறிப்பிடப்பட்டன.  கூட்டரசு இப்பகுதிகளை கைப்பற்றி அவர்களுக்கு தொடர்பில்லாத பகுதிகளில் கட்டாயமாக மாற்று நிலப்பகுதிகள் கொடுத்த நிலையிலும்  இச்சொற்பயன்பாடு நீடித்தது.  

பெரும்பாலான தொல்குடி அமெரிக்கர்களும் அலாசுக்கா தொல்குடியினரும் தங்களுக்கான ஒதுக்கீடுகளில் இல்லாது வேறுபகுதிகளில், பல நேரங்களில்  பீனிக்ஸ், லாஸ் ஏஞ்சலஸ் போன்ற பெரிய மேற்கத்திய நகரங்களில், வாழ்கின்றனர். 2012இல், 2.5 மில்லியனுக்கும் கூடுதலான தொல்குடி அமெரிக்கர்களில் 1 மில்லியன் பேர் ஒதுக்கீடுகளில் வாழ்கின்றனர்.

## மேற்சான்றுகள்

## வெளி இணைப்புகள்
* BIA A full-size map of Indian reservations in the United States 
* List of Indian reservations
* What is a reservation?

பகுப்பு:ஐக்கிய அமெரிக்க அரசியல் பிரிவுகள்
முள்ளுக்கீரை

**முள்ளுக்கீரை**, **முட்கீரை** (தாவர வகைப்பாட்டியல்: *Amaranthus spinosus*), ஆங்கிலம்: spiny amaranth) என்பது ஒரு கீரை வகையைச் சேர்ந்த பூக்கும் தாவரம் ஆகும். இதன் பூர்வீகம் அமெரிக்காவின் வெப்ப மண்டல் பகுதியாக இருந்தாலும் பல நாடுகளில் அறிமுக படுத்தப்பட்ட இனமாகவும் அதோடு பயிர்களின் ஊடே முளைக்கும்போது களையாக இதனை பிடுங்கி எடுத்துவிடுகின்றனர். ஆசியப்பகுதிகளில் நெல் பயிரின் ஊடே முளைப்பதை பிடுங்கி எடுக்கும் பழக்கம் உள்ளது. வியட்நாம் நாட்டில் துணிக்கு சாயம் ஏற்றுவதற்கு இந்த தாவரம் உபயோகப்படுகிறது. ஆப்பிரிக்கா உட்பட பல நாடுகளில் இத்தாவரம் உணவுப் பொருளாகப் பயன்படுத்தப்படுகிறது.

## மேற்கோள்கள்

பகுப்பு:பூக்கும் தாவரங்கள்
பகுப்பு:கீரைகள்
பகுப்பு:தமிழ்நாட்டின் தாவரங்கள்
பஞ்ச்சல்

**பஞ்ச்சல்** (*Funchal*) போர்த்துகல்லின் தன்னாட்சிப் புலமான மதீராவின் தலைநகரமும் மிகப் பெரிய நகரமும் நகராட்சியும்  ஆகும். இந்த நகரத்தின் மக்கள்தொகை 111,892 ஆகும்; இது போர்த்துகல்லின் 6வது பெரும் நகரமாக விளங்குகின்றது.  மதீராவின் தலைநகரமாக ஐந்து நூற்றாண்டுகளுக்கும் மேலாக இருந்து வருகின்றது. போர்த்துக்கல்லின் தொன்மையான பண்பாட்டு, வரலாற்றுக் கூறுகளைக் கொண்டிருப்பதால் பன்ச்சல் மிகுதியான சுற்றுலாப் பயணிகளை கவர்ந்து வருகின்றது. தவிரவும்  புத்தாண்டுக்கு முந்தைய நாள் கொண்டாட்டங்களுக்காக இந்த நகரம் புகழ்பெற்றது. மனமகிழ்ச்சிக்கான பயணியர் கப்பல்கள் (குரூய்சுகள்) தங்கிச் செல்வதற்கான முதன்மையான போர்த்துகல் துறைமுகமாகவும் பன்ச்சல் விளங்குகின்றது.

*[[பெருஞ்சீரகம்]]* என்ற பொருளுடைய *"ஃபஞ்சோ"* என்ற  போர்த்துக்கேயச் சொல்லும்  *"-அல்"* என்ற பின்னொட்டும் கொண்டு உருவாகியுள்ள இதன் பெயர் *"பெருஞ்சீரகத் தோட்டம்"* எனப் பொருள்படும்.
## மேற்சான்றுகள்

## மேலும் அறிய
*
*
*
## வெளி இணைப்புகள்
*

பகுப்பு:போர்த்துகலின் நகரங்கள்
பகுப்பு:ஆப்பிரிக்கத் தலைநகரங்கள்
பென்சைல் புரோமைடு

**பென்சைல் புரோமைடு** *(Benzyl bromide)* என்பது C7H7Br என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் α-புரோமோதொலுயீன் என்ற பெயராலும் அழைக்கப்படுகிறது. பென்சைல் புரோமைடு புரோமோமெத்தில் தொகுதி பதிலீடு செய்யப்பட்ட ஒரு பென்சீன் வளையத்தால் ஆக்கப்பட்டுள்ளது.

## தயாரிப்பு

தொலுயீனை அறை வெப்பநிலையில் உள்ள காற்றில் பலபடித்தான வினையூக்கியாக மாங்கனீசு(IV) ஆக்சைடைப் பயன்படுத்தி புரோமினேற்றம் செய்வதன் மூலமாக பென்சைல் புரோமைடைத் தயாரிக்கலாம். நிறமற்ற திரவமான இச்சேர்மம் தண்ணீரில் மெல்ல சிதைவடைகிறது.

## பயன்கள்

கரிமத் தொகுப்பு வினைகளில், ஆல்ககால்கள் மற்றும் கார்பாக்சிலிக் அமிலங்கள் ஆகியனவற்றை பாதுகாக்கும் தொகுதியான பென்சைல் தொகுதியை அறிமுகப்படுத்த பென்சைல் புரோமைடு பயன்படுத்தப்படுகிறது.
  
பென்சைல் புரோமைடு ஒரு வலுவான கண்ணீர் புகை குண்டு ஆகும். தோல் மற்றும் சளிச் சவ்வுகளில் எரிச்சலை ஏற்படுத்துகிறது. கொல்லும் தன்மை இல்லாமல் எரிச்சலை மட்டும் உண்டாக்கும் பண்புகளின் காரணமாக, அசல் மற்றும் பயிற்சி சார்ந்த வேதியியல் போர் செயல்களில் இதைப் பயன்படுத்துகின்றனர்.
 
## தொகுப்பு முறை தயாரிப்பு

தனியுறுப்பு ஆலசனேற்ற வினைக்கு பொருத்தமான நிபந்தனைகளுக்கு உட்பட்டு தொலுயீனை புரோமினேற்றம் செய்து தொகுப்பு முறையில் பென்சைல் புரோமைடைத் தயாரிக்கலாம்.

தனிமநிலை புரோமினுக்குப் பதிலாக இவ்வினையில் என்-புரோமோசக்சினிமைடு சேர்மத்தையும் பயன்படுத்திக் கொள்ளலாம்.

## மேற்கோள்கள்

## மேலும் காண்க
*பென்சைல் குளோரைடு
*பென்சைல் புளோரைடு
*பென்சைல் அயோடைடு

பகுப்பு:கரிம ஆலைடுகள்
பகுப்பு:அரோமாட்டிக் சேர்மங்கள்
பகுப்பு:பென்சைல் சேர்மங்கள்
பகுப்பு:கண்ணீர் வரவழைக்கும் முகவர்கள்
இருகந்தக ஓராக்சைடு

**இருகந்தக ஓராக்சைடு** *(Disulfur monoxide or sulfur suboxide)* என்பது S2O என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். இச்சேர்மம் டைசல்பர் மோனாக்சைடு, கந்தக கீழாக்சைடு என்ற பெயர்களாலும் அழைக்கப்படுகிறது. கீழ்நிலை கந்தக ஆக்சைடுகளில் ஒன்றான இது நிறமற்ற ஒரு வாயுவாகும். வாயு நிலையிலிருந்து ஒடுக்கமடையும் போது, அறை வெப்பநிலையில் நிலைப்புத்தன்மையற்ற வெளிர் நிற திண்மமாக இவ்வாயு மாறுகிறது . S-S-O பிணைப்புக் கோணம் 117.88° , S-S பிணைப்பு நீளம் 188.4 பைக்கோ மீட்டர், S-O பிணைப்பு நீளம் 146.5 பைக்கோ மீட்டர் என்ற அளவுகள் கொண்ட ஒரு வளைவு மூலக்கூறாக இதன் கட்டமைப்பு உள்ளது

## தயாரிப்பு

இருகந்தக ஓராக்சைடை பல்வேறு வழிகளில் தயாரிக்க இயலும். கந்தகத்தை குறைவான அளவு ஆக்சிசனில் எரியவைத்து இருகந்தக ஓராக்சைடு தயாரிக்கலாம். கந்தகத்தை தாமிர ஆக்சைடுடன் சேர்த்து ஆக்சிசனேற்றம் செய்வதன் மூலமும் இதைத் தயாரிக்கலாம்:

:3/4 S8 + 3 CuO   →   3 CuS  +  S2O  +  SO2

தயோனைல் குளோரைடுடன் வெள்ளி சல்பைடு சேர்த்து வினைபுரியச் செய்வதன் மூலமாகவும் இதைத் தயாரிக்க முடியும்.:
:SOCl2 + Ag2S   →   2 AgCl  +  S2O

கந்தக டை ஆக்சைடை ஒளிர்விறக்கத்தில் வெப்பச்சிதைவுக்கு உட்படுத்துவதன் மூலமாகவும் இதைத் தயாரிக்க முடியும்.
கார்பன் நாற்குளோரைடில் மஞ்சள் நிறக் கரைசலாக இருகந்தக ஓராக்சைடு உருவாகிறது. திரவ நைட்ரசன் வெப்பநிலையில் திடப்பொருளாக இதைப் பெறவியலும். பெரும்பாலும் மாசுக்கள் கலந்து அடர்த்தியான நிறத்தில் காணப்படும். அறை வெப்பநிலையில் இருகந்தக ஓராக்சைடு சிதைவடைந்து பலகந்தக ஆக்சைடுகள் தோன்றுவதன் வழியாக கந்தக டை ஆக்சைடாக இது உருவாகிறது

## கண்டுபிடிப்பு

கந்தக ஆவி மற்றும் கந்தக டை ஆக்சைடு வாயு ஆகியனவற்றை ஒளிர்விறக்கம் செய்து 1933 ஆம் ஆண்டில் பீட்டர் டபிள்யூ செங்கு இருகந்தக ஓராக்சைடைக் கண்டறிந்தார் இவ்வாயுவை அவர் கண்டறிந்த பொழுது, சில மணி நேரங்கள் மட்டுமே நிலைத்து இருக்கும் தன்மையும் தூய கண்ணாடியில் ஒற்றை இலக்க அளவு பாதரச அழுத்தமும் கொண்ட வாயுவாகவே அறிந்தார். சிதைவடையும் பொழுது இவ்வாயு கிட்டத்தட்ட 30 மி.மீ பாதரச அழுத்தத்தை வெளிப்படுத்தியதால் செங்கு இவ்வாயுவின் மூலக்கூற்று வாய்ப்பாட்டை SO என நிர்ணயம் செய்து கந்தக ஓராக்சைடு எனப் பெயரிட்டார். 1940 ஆம் ஆண்டில் கே.கொந்திராட் இவா மற்றும் வி. கொந்திராட் இவ் இருவரும் இவ்வாயுவின் மூலக்கூற்று வாய்ப்பாட்டை S2O2  என நிர்ணயம் செய்து இருகந்தக ஈராக்சைடு என்ற பெயரைப் பரிந்துரை செய்தனர். 1956 ஆம் ஆண்டில் ஆர்.யே. மையர்சு மற்றும் டி.யே.மெச்சி ஆகியோர் இவ்வாயுவை ஆய்வு செய்தனர். சரியான பகுதிப்பொருட்களும் S2O என்ற மூலக்கூறு வடிவமைப்பும் உறுதி செய்யப்பட்டன
.
  
## இயற்கையில் தோற்றம்

டிசல்ஃபோவைப்ரியோ வகை பாக்டிரியாக்கள் இருகந்தக ஓராக்சைடை உற்பத்தி செய்வதாக அறியப்படுகிறது
S<su. பெரும்பாலும் இவ்வாயு ஐ.ஓ (சந்திரன்) எரிமலையில் இருந்து வருவதாக நம்பப்படுகிறது
. கந்தகம் மற்றும் கந்தக டை ஆக்சைடு வாயுக்கள் எரிமலையில் இருந்து வெளிப்படும்பொழுது அதிக வெப்பத்திலும் 100 பார் அழுத்தத்திலும் 1 முதல் 6 % வாயு உருவாவதாக கூறப்படுகிறது. ஐ.ஓ (சந்திரன்) மீதுள்ள பீலெ எரிமலை திடநிலையில் இருக்கும் இருகந்தக ஓராக்சைடால் சூழப்பட்டுள்ளதாக நம்பப்படுகிறது.

## பண்புகள்

செறிவான S2O திண்மம் 420 மற்றும் 530 நானோமீட்டர்களில் உட்கவர் பட்டைகளை காட்சிப்படுத்துகிறது. சேர்மத்தில் S3 மற்றும் S4 அமைப்புகளின் இருப்பு இதற்கான காரணமாகும்
. 
S2O இன் நுண்ணலை அலைக்கற்றையானது ஏ=41915.44, பி=5059.07, மற்றும் C=4507.19 மெகா எர்ட்சு என்ற சுழல் வரைகூறுகளைப் பெற்றுள்ளது.

## மேற்கோள்கள்

பகுப்பு:வளிமங்கள்
பகுப்பு:கந்தகச் சேர்மங்கள்
பகுப்பு:ஆக்சைடுகள்
பகுப்பு:கந்தக ஆக்சைடுகள்
கொல்கத்தா மாவட்டம்

**கொல்கத்தா மாவட்டம்** (Kolkata district) () கிழக்கு இந்தியாவின் மேற்கு வங்காளம்மாநிலத்தின் 25 மாவட்டங்களில்  ஒன்றாகும். இராஜதானி கோட்டத்தில் அமைந்த ஏழு மாவட்டங்களில் இம்மாவட்டமும் ஒன்றாகும். இது பரப்பளவில், மேற்கு வங்காள மாநிலத்தில் அமைந்த, மிகச்சிறிய மாவட்டம் ஆகும்

இம்மாவட்டத்தின் மையத்தில் மேற்கு வங்காள மாநிலத்தின் தலைநகரும், இம்மாவட்டத்தின் நிர்வாகத் தலைமையிடமான கொல்கத்தா நகரம் அமைந்துள்ளது. இம்மாவட்டத்தின் பெரும் பகுதி கொல்கத்தா மாநகராட்சிப் பகுதியில் அமைந்துள்ளது.

இம்மாவட்டத்தில் ஹூக்லி ஆறு பாய்கிறது.

இம்மாவட்டத்தின் குடிநீர் மற்றும் வடிகால் நிர்வாகத்தை கொல்கத்தா மாநகராட்சியே மேற்கொள்கிறது.

## மாவட்ட எல்லைகள்
185 சதுர கிலோ மீட்டர் பரப்பளவு கொண்ட கொல்கத்தா மாவட்டத்தின் வடகிழக்கில் வடக்கு 24 பர்கனா மாவட்டம், தெற்கில் தெற்கு 24 பர்கனா மாவட்டம் மற்றும் வடமேற்கில் ஹவுரா மாவட்டம் எல்லைகளாக அமைந்துள்ளது.

## அரசியல்

### சட்டமன்ற தொகுதிகள்
கொல்கத்தா மாவட்டம் பதினொன்று சட்டமன்றத் தொகுதிகளைக் கொண்டுள்ளது. அவைகள்; 
கொல்கத்தா துறைமுகம் சட்டமன்ற தொகுதி, பவானிபூர் சட்டமன்ற தொகுதி, இராஷ்பிகாரி சட்டமன்ற தொகுதி, சௌரங்கி சட்டமன்ற தொகுதி, எந்தாலி சட்டமன்ற தொகுதி, பெலகட்டா சட்டமன்ற தொகுதி,   
ஜோர்சங்கோ சட்டமன்ற தொகுதி, ஷியாம்புக்கூர் சட்டமன்ற தொகுதி, மணிக்தலா சட்டமன்ற தொகுதி மற்றும் காசிப்பூர்-பெல்கச்சியா சட்டமன்ற தொகுதி.

### மக்களவை தொகுதிகள்
கொல்கத்தா வடக்கு மக்களவை தொகுதி, கொல்கத்தா தெற்கு மக்களவை தொகுதி என இரண்டு மக்களவை தொகுதிகளை இம்மாவட்டம் கொண்டுள்ளது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை  4,496,694 ஆக உள்ளது. அதில் ஆண்கள் 2,356,766  மற்றும்  பெண்கள் 2,139,928  ஆகவும் உள்ளனர். பாலின விகிதம் ஆயிரம் ஆண்களுக்கு பெண்கள் 908 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 24,306 பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 86.31% ஆகவும், ஆண்களின் படிப்பறிவு 88.34%  ஆகவும், பெண்களின் படிப்பறிவு 84.06% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 339,323  ஆக உள்ளது.

### சமயம்
இம்மாவட்டத்தில் இந்து சமயத்தவரின்  மக்கள்தொகை 3,440,290 (76.51 %)  ஆகவும், இசுலாமியர் மக்கள்தொகை 926,414   (20.60 %) ஆகவும், கிறித்தவ சமயத்தினரின் மக்கள்தொகை 39,758  (0.88 %) ஆகவும், சீக்கிய சமயத்தவரின் மக்கள்தொகை 13,849 ஆகவும், சமண சமயத்தவரின் மக்கள்தொகை 21,178 ஆகவும், பௌத்த சமயத்தவரின் மக்கள்தொகை 4,771 ஆகவும், பிற சமயத்தவரின் மக்கள்தொகை 1,452 ஆகவும், சமயம் குறிப்பிடாதவர்கள் எண்ணிக்கை 48,982 (1.09 %) ஆகவும் உள்ளது.

## மேற்கோள்கள்

## வெளி இணைப்புகள்
* கொல்கத்தா மாவட்டத்தின் வரைபடம்

## மாவட்ட எல்லைகள்
185  சதுர கிலோ மீட்டர் பரப்பளவு கொண்ட கொல்கத்தா மாவட்டத்தின் வடகிழக்கில் வடக்கு 24 பர்கனா மாவட்டம், தெற்கில் தெற்கு 24 பர்கனா மாவட்டம் மற்றும் வடமேற்கில் ஹவுரா மாவட்டம் எல்லைகளாக அமைந்துள்ளது.

பகுப்பு:மேற்கு வங்காள மாவட்டங்கள்
பகுப்பு:கொல்கத்தா
பகுப்பு:கொல்கத்தா மாவட்டம்
காக்காயன் தோப்பு

**காக்காயன் தோப்பு** *(Kakkayanthope)* என்பது இந்தியாவின் புதுச்சேரி பிரதேசத்தில் அமைந்துள்ள அரியாங்குப்பம் ஒன்றியத்தில் உள்ள ஒரு கிராமம் ஆகும்.
 
## புவியியல்

வடக்கில் அரியாங்குப்பம் ஆறும், கிழக்கில் வீராம்பட்டிணம் என்ற பெரிய கடற்கரை கிராமமும், தெற்கில் மனவெளி என்ற கணக்கெடுப்பில் உள்ள ஊரும் மேற்கில் அரியாங்குப்பமும் காக்காயன் தோப்புக்கு எல்லைகளாக அமைந்துள்ளன.

## மக்கள் தொகையியல்

காக்காயன் தோப்பு கிராமத்தின் படிப்பறிவு சராசரி  81.49% ஆகும். இதில் ஆண்களின் படிப்பறிவு சதவீதம் 88.89% ஆகவும் பெண்களின் படிப்பறிவு சதவீதம் 74.13% ஆகவும் இருக்கிறது.மக்கள் தொகையில் 10% எண்ணிக்கையினர் 6 வயதுக்கு உட்பட்டவர்கள் ஆவர்.

## போக்குவரத்து

அரியாங்குப்பம் – வீராம்பட்டிணம் சாலையில் அரியாங்குப்பத்திலிருந்து 1.5 கி.மீ தொலைவில் காக்காயன் தோப்பு அமைந்துள்ளது. பாண்டிச்சேரியிலிருந்து வீராம்பட்டிணம் செல்லும் உள்ளூர் பேருந்துகள் எல்லாவற்றிலும் காக்காயன் தோப்பு கிராமத்தைச் சென்று அடையலாம்.
 
## சாலை இணைப்புகள்

அரியாங்குப்பம் – வீராம்பட்டிணம் சாலை வழியாக காக்காயன் தோப்பு பாண்டிச்சேரியுடன் இணைகிறது.

## சுற்றுலா

### அரிக்கமேடு

அரிக்கமேடு என்ற தொல்லியல் தளம் புதுவையிலிருந்து நான்கு கிலோமீட்டர் தொலைவிலும் அரியாங்குப்பத்திலிருந்து 1 கிலோமீட்டர் தொலைவிலும் அமைந்துள்ளது. 1940 ஆம் ஆண்டுகளில் இங்குதான் மார்ட்டின் வீலர் தன்னுடைய புகழ்பெற்ற அகழ்வாராய்ச்சியை மேற்கொண்டார். இவரது கூற்றுப்படி அரிக்கமேடு பண்டைத் தமிழர்களின் ஒரு மீன்பிடி கிராமமாக இருந்துள்ளது. முற்காலத்தில் அரிக்கமேடு ஒரு முக்கிய துறைமுகமாக செயல்பட்டு வந்ததாக அறியப்படுகிறது. வேலைப்பாடு மிகுந்த மணிகள் தயாரித்து இத்துறைமுகத்தின் வழியாக ரோமானியர்களுடன் வர்த்தகம் புரிந்த வரலாறு தெளிவாகிறது. ரோமானியர்கள் இவ்வூரை விட்டு வெளியேறும் காலம் வரை இக்கிராமம் செழிப்புடன் விளங்கியுள்ளது.
 
### வீராம்பட்டிணம் கோவில்

செங்கழுநீர் அம்மன் கோவில், வீராம்பட்டிணத்தில் உள்ள ஒரு புகழ்மிக்க அம்மன் கோவிலாகும். பழமையான இக்கோவில் அரியாங்குப்பத்திலிருந்து 2.5 கிலோமீட்டர் தொலைவில் அமைந்துள்ளது. இக்கோயிலுள்ள ஏழு தெய்வங்கள் வடக்கு நோக்கி இருக்கையில் செங்கழுநீர் அம்மன் மட்டும் கருவறையிலிருந்து கடலை நோக்கியிருப்பது இக்கோவிலின் சிறப்பாகும். சிவன், கணபதி, முருகன் ஆகிய தெய்வங்களுக்கும் இக்கோவிலில் இடமுண்டு. 
  
மகத்தானதொரு திருவிழா ஒவ்வோர் ஆண்டும்  தமிழ் மாதமான ஆடியில் தொடங்கி தொடர்ச்சியாக ஆறு வெள்ளிக்கிழமைகளும் கொண்டாடப்பட்டு வருகிறது. ஆறு வெள்ளிக்கிழமைகளில் ஐந்தாவது வெள்ளிக்கிழமை  மிகவும் சிறப்பு மிக்க நாளாக கொண்டாடப்பட்டு வருகிறது. புதுச்சேரி அரசு இந்நாளை பொது விடுமுறை நாளாக அறிவித்து சிறப்பு சேர்க்கிறது. ஆயிரக்கணக்கான யாத்திரிகர்கள் இப்பண்டிகையை கொண்டாட  இங்கு வருகை தருகின்றனர்.

பிரஞ்சுக் காலம் முதலாகவே இங்கு நடைபெறும் தேரோட்டத்தினை கயிறு இழுத்து தொடங்கி வைக்க  புதுச்சேரி கவர்னர் அழைக்கப்படுவது வழக்கமாக இருந்து வருகிறது.

## அரசியல்

காக்காயன் தோப்பு அரியாங்குப்பம் சட்டப்பேரவைத் தொகுதியிலும் பாண்டிச்சேரி மக்களவைத் தொகுதியிலும் இடம்பெறும் ஊராக விளங்குகிறது.

## மேற்கோள்கள்

## புற இணைப்புகள்

* Official website of the Government of the Union Territory of Puducherry 
*  Modular type individual houses at Sree Nivas Gardens – Kakkayanthopu, Ariankuppam 

பகுப்பு:புதுச்சேரி மாவட்டத்திலுள்ள ஊர்களும் நகரங்களும்
பீடோங்

**பீடோங்** (மலாய்: *Bedong*; ஆங்கிலம்: *Bedong*; சீனம்: 美农) மலேசியா, கெடா மாநிலத்தின் கோலா மூடா மாவட்டத்தில்; ஜெராய் மக்களவை தொகுதியில் அமைந்துள்ள ஒரு நகரம் ஆகும்.

இந்த நகரம் சுங்கை பட்டாணி நகரில் இருந்து 12 கி.மீ. வடக்கே உள்ளது. பீடோங் ஒரு துணை மாவட்டமாகவும் செயல்பட்டு வருகிறது. இங்குதான் ம.இ.காவின் கல்விக் கழகமான ஏய்ம்ஸ்ட் மருத்துவப் பல்கலைக்கழகமும் (*AIMST University*) உள்ளது.

## பொது

பூஜாங் பள்ளத்தாக்கு எனும் வரலாற்றுப் புகழ் பூஜாங் பள்ளத்தாக்கு, ஜெராய் மலை ஆகியவற்றின் நுழைவாயிலாகவும் பீடோங் நகரம் விளங்கி வருகிறது. 1900-களில் பீடோங் புறநகர்ப் பகுதியில் நிறைய ரப்பர் தோட்டங்கள் தோற்றுவிக்கப்பட்டன. இந்தத் தோட்டங்களில் வேலை செய்வதற்குத் தமிழ்நாட்டில் இருந்து ஆயிரக் கணக்கான தமிழர்கள் சஞ்சிக்கூலிகளாய் கொண்டு வரப்பட்டனர். 

1970-ஆம் ஆண்டுகளுக்கு முன்னால் பீடோங்கைச் சுற்றிலும் நிறைய செம்பனைத் தோட்டங்களும் இருந்தன. நில மேம்பாட்டுத் திட்டங்கள், நகரமயத் திட்டங்கள், நவீனமயமாக்க நடைமுறைகளினால் இப்போது அந்தத் தோட்டங்கள் மூடப் பட்டு விட்டன. அங்கு வேலை செய்தவர்களில் பெரும்பாலோர் நகர்ப்புறங்களுக்குப் புலம் பெயர்ந்தனர். 

## எய்மிஸ்ட் மருத்துவப் பல்கலைக்கழகம்

இந்திய மாணவர்களுக்கு உயர்க் கல்வியில் அதிக வாய்ப்பை வழங்க வேண்டும் என்ற நோக்கத்தில் அமைக்கப்பட்டது ‘எய்மிஸ்ட்” (*AIMST - Asian Institute of Medicine, Science and Technology)* பல்கலைக்கழகம் ஆகும். கீழ்க்காணும் கல்விக் கழகங்களுடன் இணைந்து மருத்துவர்களையும் மருத்துவத் தொழில்நுட்பர்களையும் உருவாக்கி வருகிறது. 

* பிரிஸ்டல் பல்கலைக்கழகம் (*University of Bristol*) இங்கிலாந்து  
* லா துரோபே பல்கலைக்கழகம், (*La Trobe University*) ஆஸ்திரேலியா   
* கிரிபித் பல்கலைக்கழகம் (*Griffith University*)  
* குயின்ஸ்லேண்ட் தொழில்நுட்பப் பலகலைக்கழகம் (*Queensland University of Technology for Biotechnology*) 

### கல்வி வளர்ச்சிக் கழகம்

ம.இ.காவின் கல்விக் கரமாக விளங்கி வரும் மாஜு கல்வி வளர்ச்சிக் கழகத்தினால் *(Maju Institute of Educational Development (MIED)* 2001 மார்ச் 21-ஆம் தேதி இந்தப் பல்கலைக்கழகம் உருவாக்கப்பட்டது. ம.இ.காவின் முன்னாள் தலைவர் டத்தோ ஸ்ரீ உத்தாமா ச. சாமிவேலு அவர்களின் அரும் முயற்சிகளினால் இந்த மருத்துவப் பல்கலைக்கழகம் உருவாக்கப்பட்டது. 

சுங்கை பட்டாணி அருகே செமிலிங் என்ற இடத்தில் இந்தப் பல்கலைக்கழகம் இப்போது செயல்பட்டு வருகிறது. ஆங்கில மொழியைப் போதனா மொழியாகக் கொண்ட இந்தப் பல்கலைக்கழகத்தில், தற்சமயம் 3200 மாணவர்கள் இங்கு கல்வி பயின்று வருகின்றனர்.

சுங்கை பட்டாணி நகரில் இருந்து 18 கி.மீ. தொலைவிலும், அலோர் ஸ்டார் நகரில் இருந்து 20 கி.மீ. தொலைவிலும் இந்தக் கல்விக்கழகம் அமைந்து உள்ளது.

## பீடோங் வட்டாரத் தமிழ்ப்பள்ளிகள்

மலேசியா; கெடா; கோலா மூடா மாவட்டம்; பீடோங் வட்டாரத்தில் (*Kuala Muda District*) மொத்தம் 11 தமிழ்ப்பள்ளிகள் உள்ளன. 1113 மாணவர்கள் பயில்கிறார்கள். 144 ஆசிரியர்கள் பணியாற்றுகிறார்கள்.

## மேற்கோள்

பகுப்பு:மலேசிய நகரங்கள்
பகுப்பு:கெடா
பகுப்பு:கெடா நகரங்கள்‎
பகுப்பு:கோலா மூடா மாவட்டம்